CELEX: 52009PC0139
Language: fi
Date: 2009-03-24
Title: Ehdotus: Euroopan parlamentin ja neuvoston asetus eurooppalaisten satelliittinavigointiohjelmien hallintorakenteista annetun asetuksen (EY) N:o 1321/2004 muuttamisesta

Tärkeä oikeudellinen huomautus

|

52009PC0139

Ehdotus: Euroopan parlamentin ja neuvoston asetus eurooppalaisten satelliittinavigointiohjelmien hallintorakenteista annetun asetuksen (EY) N:o 1321/2004 muuttamisesta  /* KOM/2009/0139 lopull. - COD 2009/0047 */  

	[pic] | EUROOPAN YHTEISÖJEN KOMISSIO |Bryssel 24.3.2009KOM(2009) 139 lopullinen2009/0047 (COD)Ehdotus:EUROOPAN PARLAMENTIN JA NEUVOSTON ASETUSeurooppalaisten satelliittinavigointiohjelmien hallintorakenteista annetun asetuksen (EY) N:o 1321/2004 muuttamisesta(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Tarkoituksena on muuttaa eurooppalaisten satelliittinavigointiohjelmien hallintorakenteista 12. heinäkuuta 2004 annetun asetuksen (EY) N:o 1321/2004 säännökset vastaamaan eurooppalaisten satelliittinavigointiohjelmien (EGNOS ja Galileo) toteuttamisesta 9. heinäkuuta 2008 annetun Euroopan parlamentin ja neuvoston asetuksen (EY) N:o 683/2008 säännöksiä. Euroopan parlamentti ja neuvosto kehottavat asetuksen (EY) N:o 683/2008 johdanto-osan 17 kappaleessa komissiota antamaan ehdotuksen, jotta asetuksessa (EY) N:o 1321/2004 säädetyt ohjelmien hallintorakenteet sovitettaisiin virallisesti yhteen komission ja valvontaviranomaisen uusien tehtävien kanssa. |120 | Yleinen tausta Asetuksella (EY) N:o 1321/2004, jota on muutettu 12. joulukuuta 2006 annetulla neuvoston asetuksella (EY) N:o 1942/2006, jotta otettaisiin huomioon Galileo-yhteisyrityksen toiminnan loppuminen 31. joulukuuta 2006, perustetaan yhteisön virasto, jonka nimi on Maailmanlaajuisen satelliittinavigointijärjestelmän (GNSS) eurooppalainen valvontaviranomainen. Valvontaviranomaisen toiminta ja tehtävät määriteltiin alun perin silloista tilannetta varten, jolloin Galileo-ohjelman rakennus- ja käyttöönottovaiheen hallinto ja rahoitus oli tarkoitus antaa toimeksi ulkopuoliselle taholle. Tästä suunnitelmasta on luovuttu vuoden 2007 kuluessa, eikä ohjelman rakennusvaiheen hallintoa ja rahoitusta anneta yksityissektorin toimeksi. Heinäkuun 25. päivänä 2008 voimaan tulleessa asetuksessa (EY) N:o 683/2008 määritellään Galileo- ja EGNOS-ohjelmien julkisen hallinnon ja rahoituksen periaatteet. Toimivalta on jaettava täsmällisesti komission edustaman Euroopan yhteisön, valvontaviranomaisen ja Euroopan avaruusjärjestön (ESA) välillä, ja komissiolla on vastuu ohjelmien hallinnosta. Valvontaviranomaiselle uskotut tehtävät luetellaan täsmällisesti. Säännösten mukaan valvontaviranomaisen on suoritettava tehtävänsä komission laatimien suuntaviivojen mukaisesti ottaen huomioon komission asema ohjelmien hallinnoijana. Asetuksella (EY) N:o 683/2008 on muutettu asetusta (EY) N:o 1321/2004 implisiittisesti ja asiallisesti. Edellä mainittujen kolmen syyn vuoksi tietyt asetuksen (EY) N:o 1321/2004 säännökset on saatettava asetuksen (EY) N:o 683/2008 säännösten mukaisiksi. Ensinnäkään nykytilanne, jossa kaksi osittain ristiriitaista tekstiä on samanaikaisesti voimassa, ei ole oikeudellisesti tyydyttävä. Tilanteen aiheuttama epävarmuus ja epäselvyys on korjattava mahdollisimman pian. Kyseessä on ohjelmien oikeuskehyksen uskottavuus erityisesti kolmansien osapuolten kannalta. Toiseksi turvajärjestelyjä varten on kiireellisesti laadittava luotettava kehys. Asetuksessa (EY) N:o 683/2008 säädetään, että komissio hallinnoi kaikkia järjestelmien turvallisuuteen liittyviä asioita, mutta valvontaviranomaiselle annetaan kuitenkin tehtäväksi huolehtia turvajärjestelyjen hyväksynnästä. Valvontaviranomaisen tarkka tehtävä tässä asiassa on selkiytettävä nopeasti. Kolmanneksi on syytä varmistaa, että ohjelmaa hallinnoidaan hyvän hallintotavan mukaisesti. Asetuksella (EY) N:o 683/2008 on valvontaviranomaisen tehtäviä muutettu implisiittisesti ja perusteellisesti, mutta siinä ei kuitenkaan kosketa valvontaviranomaisen omiin elimiin, joihin komissiolla on edelleenkin vain vähän valtaa. Jotta voidaan varmistaa, että valvontaviranomainen ottaa huomioon komission aseman ohjelman hallinnoijana ja toimii komission esittämien suuntaviivojen mukaisesti, kuten asetuksessa (EY) N:o 683/2008 säädetään, on tarpeen tehdä muutokset, jotka mahdollistavat komission vaikutusvallan vahvistamisen valvontaviranomaisen sisäisissä hallintoelimissä. Tämä lähestymistapa on komission laatiman yhteisön virastoja koskevan uuden politiikan mukainen. |130 | Voimassa olevat aiemmat säännökset Eurooppalaisten satelliittinavigointiohjelmien hallintorakenteista 12 päivänä heinäkuuta 2004 annettu asetus (EY) N:o 1321/2004, sellaisena kuin se on muutettuna 12 päivänä joulukuuta 2006 annetulla neuvoston asetuksella (EY) N:o 1942/2006. Euroopan parlamentin ja neuvoston asetus (EY) N:o 683/2008, annettu 9 päivänä heinäkuuta 2008, eurooppalaisten satelliittinavigointiohjelmien (EGNOS ja Galileo) toteuttamisesta. Ehdotuksen tarkoituksena on muuttaa ensimmäinen näistä asetuksista. |140 | Johdonmukaisuus suhteessa unionin muuhun politiikkaan ja muihin tavoitteisiin Galileo- ja EGNOS-ohjelmat sopivat erinomaisesti Lissabonin strategian edistämiseen. |KUULEMISET JA VAIKUTUSTEN ARVIOINTI |Intressitahojen kuuleminen |219 | Intressitahojen kuulemista ei sovelleta tässä tapauksessa, koska kyseessä on olemassa olevan säädöksen saattaminen myöhemmin annetun säädöksen mukaiseksi. |Asiantuntijatiedon käyttö |229 | Ulkopuolisten asiantuntijoiden käyttö ei ollut tarpeen. |230 | Vaikutusten arviointi Ainoa mahdollinen toimintatapa on saattaa asetuksen (EY) N:o 1321/2004 säännökset 25. heinäkuuta 2008 voimaan tulleen asetuksen (EY) N:o 683/2008 säännösten mukaisiksi. Toinen mahdollisuus olisi jättää asetuksen (EY) N:o 1321/2004 säännökset entiselleen. Se olisi oikeudelliselta kannalta epätyydyttävää, aiheuttaisi vakavia ongelmia turva-asioissa eikä takaisi ohjelman hyvää hallinnointia. |EHDOTUKSEEN LIITTYVÄT OIKEUDELLISET NÄKÖKOHDAT |305 | Ehdotetun toimen lyhyt kuvaus Muutetaan neuvoston asetus (EY) N:o 1321/2004, annettu 12 päivänä heinäkuuta 2004, eurooppalaisten satelliittinavigointiohjelmien hallintorakenteista. |310 | Oikeusperusta Perustamissopimuksen 156 artikla. |329 | Toissijaisuusperiaate Ehdotus koskee asiaa, joka kuuluu yhteisön yksinomaiseen toimivaltaan. Sen vuoksi siihen ei sovelleta toissijaisuusperiaatetta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Ehdotettu toimi on oikeasuhteinen suhteessa tavoiteltuun tulokseen, sillä ensinnäkin asetusta voidaan muuttaa vain uudella asetuksella ja toiseksi ehdotetut toimenpiteet rajoittuvat mukauttamaan säännökset oikeudelliseen tilanteeseen, joka johtuu asetuksen (EY) N:o 683/2008 voimaantulosta. |332 | Ehdotuksesta aiheutuvat rahoitus- ja hallintomenot ovat mitättömät, sillä Galileo- ja EGNOS-ohjelmien rahoitus- ja hallintoasioista on jo säädetty asetuksella (EY) N:o 683/2008. |Sääntelytavan valinta |341 | Ehdotettu sääntelytapa asetus. |342 | Muut säädöslajit eivät soveltuisi seuraavista syistä: Koska säädösten muodon on oltava sama, asetusta voidaan muuttaa vain asetuksella. |TALOUSARVIOVAIKUTUKSET |409 | Ehdotuksella ei ole vaikutuksia yhteisön talousarvioon. |LISÄTIEDOT |510 | Yksinkertaistaminen |511 | Ehdotuksella yksinkertaistetaan lainsäädäntöä. |512 | Ehdotettujen toimien tavoitteena on välttää kaikki sekaannus- ja epäselvyysriskit, joita voi syntyä oikeudellisissa asioissa, kun kaksi säädöstä ovat osittain ristiriitaisia. Toimien tarkoituksena on järkeistää yhteisön lainsäädäntöä. |520 | Lainsäädännön kumoaminen Ehdotuksen hyväksymisestä seuraa, että aiempaa lainsäädäntöä kumotaan. |560 | Euroopan talousalue Ehdotettu toimenpide koskee ETA-sopimuksen soveltamisalaan kuuluvaa alaa, minkä vuoksi se on ulotettava koskemaan Euroopan talousaluetta. |570 | Ehdotuksen yksityiskohtainen kuvaus luvuittain tai artikloittain Asetuksella (EY) N:o 1321/2004 perustetun yhteisön viraston tarkoitus, tehtävät ja nimi muutetaan vastaamaan asetuksen (EY) N:o 683/2008 säännöksiä. Komission asemaa ja valtuuksia kyseisessä virastossa lisätään, jotta voidaan varmistaa, että virasto hoitaa tehtäviään asetuksen (EY) N:o 683/2009 säännösten mukaisesti ottaen huomioon komission aseman hallinnoijana ja komission antamien suuntaviivojen mukaisesti. Vahvistetaan kehys, jonka mukaisesti virasto suorittaa sille uskotun turvajärjestelyjä koskevan hyväksyntätoiminnan. Tätä varten perustetaan virastoon komitea eurooppalaisten satelliittinavigointijärjestelmien turvajärjestelyjen hyväksyntää varten. Kumotaan asetuksessa (EY) N:o 1321/2004 säädetyt järjestelmien omistusoikeutta koskevat säännökset, sillä Euroopan yhteisö omistaa nämä järjestelmät asetuksen (EY) N:o 683/2008 säännösten nojalla. |2009/0047 (COD)Ehdotus:EUROOPAN PARLAMENTIN JA NEUVOSTON ASETUSeurooppalaisten satelliittinavigointiohjelmien hallintorakenteista annetun asetuksen (EY) N:o 1321/2004 muuttamisestaEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 156 artiklan,ottavat huomioon komission ehdotuksen[1],ottavat huomioon Euroopan talous- ja sosiaalikomitean lausunnon[2],ottavat huomioon alueiden komitean lausunnon[3],noudattavat perustamissopimuksen 251 artiklassa määrättyä menettelyä,sekä katsovat seuraavaa:(1) Eurooppalaisten satelliittinavigointiohjelmien hallintorakenteista 12 päivänä heinäkuuta 2004 annetulla neuvoston asetuksella (EY) N:o 1321/2004[4], jota on muutettu 12 päivänä joulukuuta 2006 annetulla neuvoston asetuksella (EY) N:o 1942/2006[5], jotta otettaisiin huomioon Galileo-yhteisyrityksen toiminnan loppuminen 31 päivänä joulukuuta 2006, perustettiin yhteisön virasto, jonka nimi on Maailmanlaajuisen satelliittinavigointijärjestelmän (GNSS) eurooppalainen valvontaviranomainen, jäljempänä ’viranomainen’.(2) Viranomaisen toiminta ja tehtävät luetellaan asetuksen (EY) N:o 1321/2004 1 ja 2 artiklassa, ja ne on määritelty niitä tarpeita varten, jotka liittyvät Galileo-ohjelman rakennus- ja käyttöönottovaiheen hallinnon ja rahoituksen antamiseen ulkopuolisen yrityksen toimeksi. Tästä suunnitelmasta on luovuttu vuoden 2007 kuluessa, eikä ohjelman rakennusvaiheen hallintoa ja rahoitusta anneta yksityissektorin toimeksi.(3) Eurooppalaisten satelliittinavigointiohjelmien (EGNOS ja Galileo) toteuttamisesta 9 päivänä heinäkuuta 2008 annetussa Euroopan parlamentin ja neuvoston asetuksessa (EY) N:o 683/2008[6] määritellään uusi kehys Galileo- ja EGNOS-ohjelmien julkiselle hallinnolle ja rahoitukselle. Siinä säädetään toimivallan jakamisesta täsmällisesti komission edustaman Euroopan yhteisön, viranomaisen ja Euroopan avaruusjärjestön, jäljempänä ’ESA’, välillä, ohjelmien hallintovastuun määräämisestä komissiolle ja viranomaiselle uskotuista tehtävistä. Asetuksen mukaan viranomaisen on suoritettava tehtävänsä ottaen huomioon komission asema ohjelmien hallinnoijana ja komission esittämien suuntaviivojen mukaisesti.(4) Tästä johtuu, että neuvoston asetuksen (EY) N:o 1321/2004 säännökset on saatettava Euroopan parlamentin ja neuvoston asetuksen (EY) N:o 683/2008 säännösten mukaisiksi.(5) Ensinnäkin olisi muutettava asetuksen nimi, joka ei saa enää viitata yleisellä tavalla eurooppalaisten satelliittinavigointiohjelmien hallintorakenteisiin, vaan ainoastaan yhteisön viraston perustamiseen; toiseksi olisi muutettava viraston nimi, sillä toimintakentän rajoittamisen jälkeen se ei voi enää olla nimeltään ”Maailmanlaajuisen satelliittinavigointijärjestelmän (GNSS) eurooppalainen valvontaviranomainen”, vaan ”GNSS-virasto”, jäljempänä ’virasto’.(6) Samoin on tarpeen muuttaa asetuksen (EY) N:o 1321/2004 1 artikla, joka koskee asetuksen tarkoitusta. Tarkoituksena olisi oltava yksinomaan viraston perustaminen ilman, että sen tehtävänä olisi varmistaa eurooppalaisiin GNSS-ohjelmiin liittyvien julkisten intressien hallinnoinnista huolehtiminen ja ilman, että virasto olisi GNSS:n sääntelyviranomainen.(7) On myös tärkeää muuttaa asetuksen (EY) N:o 1321/2004 viraston tehtäviä koskeva 2 artikla ja määritellä viraston tehtävät asetuksen (EY) N:o 683/2008 16 artiklan mukaisesti.(8) Asetuksen (EY) N:o 1321/2004 nimen ja viraston nimen muuttaminen aiheuttaa kaikkien kohtien muuttamisen, joissa nämä nimet mainitaan.(9) Lisäksi asetuksen (EY) N:o 1321/2004 järjestelmien omistusta koskevat säännökset on vanhentuneina kumottava, sillä asetuksessa (EY) N:o 683/2008 säädetään, että Euroopan yhteisö on kaiken ohjelmissa luodun tai kehitetyn aineellisen ja aineettoman omaisuuden omistaja.(10) Tämän lisäksi olisi taattava, että virasto tehtäviään suorittaessaan ottaa huomioon komission aseman ohjelman hallinnoijana ja toimii komission esittämien suuntaviivojen mukaisesti. Tätä varten olisi säädettävä nimenomaisesti toisaalta, että virastoa johtaa sen toiminnanjohtaja hallintoneuvoston alaisuudessa komission virastolle antamien ohjeiden mukaisesti, ja toisaalta, että viraston hallintoneuvostossa olevalla komission edustajalla on puolet äänistä.(11) On myös tarpeen säätää, että Euroopan parlamentilla on edustaja viraston hallintoneuvostossa tarkkailijan ominaisuudessa, sillä asetuksessa (EY) N:o 683/2008 korostetaan Euroopan parlamentin, neuvoston ja komission tiiviin yhteistyön tärkeyttä. Ohjelmien hyvän hallinnoinnin varmistamiseksi on myös syytä lyhentää toiminnanjohtajan toimikausi viidestä neljään vuoteen.(12) Virastolle uskottuihin tehtäviin kuuluvat hyväksyntämenettelyt turvajärjestelyihin liittyvissä asioissa. Siksi on aiheellista lakkauttaa virastossa toimiva tieteellinen ja tekninen komitea, ja järjestelmän suoja- ja turvallisuuskomitea on korvattava eurooppalaisten GNSS-järjestelmien turvajärjestelyjen hyväksyntäkomitealla, jonka tehtävänä on turvajärjestelyihin liittyvät hyväksyntämenettelyt ja jonka jäseninä ovat jäsenvaltioiden ja komission, neuvoston pääsihteerin / EU:n ulkopoliittisen edustajan ja ESA:n edustajat.(13) Hyväksyntään liittyvät toimet on suoritettava itsenäisesti suhteessa ohjelmien hallintoviranomaisiin, erityisesti suhteessa komissioon, viraston muihin elimiin ja ESA:an sekä muihin tahoihin, jotka ovat vastuussa turvajärjestelyihin liittyvien määräysten soveltamisesta. Siksi on asianmukaista, että eurooppalaisten GNSS-järjestelmien turvajärjestelyjen hyväksyntäkomitea on toisaalta samalla järjestelmien turvajärjestelyjen hyväksyntäviranomainen ja toisaalta virastossa toimiva riippumaton elin, joka tekee päätöksensä itsenäisesti.(14) Koska komissio hallinnoi kaikkia järjestelmien turvallisuuteen liittyviä asioita asetuksen (EY) N:o 683/2008 nojalla, on ensiarvoisen tärkeää, että komitean toimet rajoitetaan tiukasti järjestelmien turvajärjestelyjen hyväksyntään ja että ne eivät voi mitenkään korvata komissiolle uskottuja toimia. Tämä on tärkeää, jotta voidaan varmistaa turvajärjestelyjen tehokas hallinnointi ja ottaa huomioon asetuksessa säädetty tiukka toimivallan jakamisen periaate.(15) On myös tärkeää, että hyväksyntätoimet koordinoidaan ohjelmien hallintoviranomaisten ja muiden turvajärjestelyistä annettujen määräysten soveltamisesta vastaavien tahojen toimien kanssa. Tässä yhteydessä on olennaisen tärkeää, että eurooppalaisten GNSS-järjestelmien turvajärjestelyjen hyväksyntäkomitean puheenjohtajana on komission edustaja.(16) Järjestelmien erikoislaadun ja monimutkaisuuden vuoksi on välttämätöntä, että eurooppalaisten GNSS-järjestelmien turvajärjestelyjen hyväksyntäkomitea suorittaa tehtävänsä kollektiivisesti pyrkien konsensukseen ja ottaen mukaan kaikki tahot, joita turvallisuus koskee. On myös otettava käyttöön jatkuva seuranta, jotta voidaan parhaalla mahdollisella tavalla hallinnoida suurta määrää yksittäisiä hyväksyttäviä päätöksiä. On myös erityisen tärkeää, että hyväksyntätoimet uskotaan alan ammattilaisille, jotka ovat asianmukaisesti pätevöityneet monimutkaisten järjestelmien hyväksyntään ja vaativien turvallisuusselvitysten tekoon.(17) Jotta komitea voi suorittaa tehtävänsä, on myös säädettävä, että jäsenvaltioiden on toimitettava sille kaikki tarvittavat asiakirjat, päästettävä komitean valtuuttamat henkilöt kaikille järjestelmien turvajärjestelyihin liittyville, alueellaan sijaitseville laitosalueille ja vastattava paikallistasolla alueellaan sijaitsevien laitosalueiden turvajärjestelyjen hyväksynnästä.(18) Hyvä hallinto edellyttää, että viraston hallintoneuvosto pystyy tekemään kaikki tarvittavat päätökset sen takaamiseksi, että virasto voi suorittaa sille uskotut tehtävät. Se edellyttää myös, että viraston hallintoneuvosto hyväksyy ja toimittaa yhteisön toimielimille viraston toimintaa ja näkymiä käsittelevän vuosikertomuksen asetuksen (EY) N:o 1321/2004 6 artiklan g kohdan mukaisesti sopivana ajankohtana suhteessa päivämäärään, jona viraston toiminnanjohtaja toimittaa viraston tilinpäätöksen näille toimielimille kyseisen asetuksen 12 artiklan 6 kohdan mukaisesti.(19) Eurooppalaisten satelliittinavigointiohjelmien puitteissa perustetut järjestelmät ovat infrastruktuureja, jotka muodostetaan Euroopan yhteisön perustamissopimuksen 156 artiklassa tarkoitetuiksi Euroopan laajuisiksi verkoiksi, joiden käyttö ulottuu huomattavasti jäsenvaltioiden kansallisten rajojen ulkopuolelle. Näiden järjestelmien välityksellä tarjotut palvelut edistävät lisäksi osaltaan Euroopan laajuisten verkkojen kehittämistä liikenne-, televiestintä- ja energiainfrastruktuurien alalla.(20) Sen vuoksi asetusta (EY) N:o 1321/2004 olisi muutettava,OVAT ANTANEET TÄMÄN ASETUKSEN:1 artiklaAsetuksen (EY) N:o 1321/2004 muutoksetMuutetaan asetus (EY) N:o 1321/2004 seuraavasti:1.  Asetuksen nimi on ”Neuvoston asetus (EY) N:o 1321/2004 GNSS-viraston perustamisesta”.2.  Korvataan 1, 2 ja 3 artikla seuraavasti:”1 artiklaTarkoitusTällä asetuksella perustetaan yhteisön virasto, jonka nimi on ”GNSS-virasto”, jäljempänä ’virasto’.2 artiklaTehtävätJollei Euroopan parlamentin ja neuvoston asetuksen (EY) N:o 683/2008 12 artiklan säännöksistä muuta johdu ja ottaen huomioon komission aseman ohjelmien hallinnoijana, viranomainen suorittaa seuraavat ohjelmiin liittyvät tehtävät komission antamien suuntaviivojen mukaisesti:a) Eurooppalaisten GNSS-ohjelmien turvajärjestelyihin liittyen ja rajoittamatta Euroopan parlamentin ja neuvoston asetuksen (EY) N:o 683/2008 13 ja 14 artiklan säännösten soveltamista virasto huolehtii:• i) turvajärjestelyjen hyväksymisestä; se käynnistää tätä varten turvamenettelyt ja seuraa niiden soveltamista sekä suorittaa eurooppalaisten GNSS-järjestelmien turvallisuustarkastuksia;• ii) Galileo-turvallisuuskeskuksen toiminnasta, joka toteutetaan ottaen huomioon sekä asetuksen (EY) N:o 683/2008 13 artiklan mukaisesti tehdyt päätökset että yhteisen toiminnan 2004/552/YUTP nojalla annetut ohjeet;b) virasto edistää eurooppalaisten GNSS-järjestelmien kaupallistamisen valmistelua ja tekee tarvittavan markkina-analyysin;c) virasto suorittaa myös muita tehtäviä, jotka komissio voi sille Euroopan yhteisöjen yleiseen talousarvioon sovellettavan varainhoitoasetuksen 54 artiklan 2 kohdan b alakohdan mukaisesti osoittaa, kun on kysymys ohjelmiin liittyvistä erityiskysymyksistä.3 artiklaElimetViraston elimet ovat hallintoneuvosto, eurooppalaisten GNSS-järjestelmien turvajärjestelyjen hyväksyntäkomitea ja toiminnanjohtaja.”3.  Korvataan 5 artiklan 2 kohta seuraavasti:”2. Kukin jäsenvaltio nimittää hallintoneuvostoon yhden edustajan ja komissio yhden edustajan. Hallintoneuvoston jäsenten toimikausi on viisi vuotta. Jäsen voidaan nimittää kerran uudeksi toimikaudeksi. Yksi edustaja Euroopan parlamentista osallistuu hallintoneuvoston kokouksiin tarkkailijan ominaisuudessa.”4.  Korvataan 5 artiklan 7 kohdan ensimmäinen alakohta seuraavasti:”7. Kullakin jäsenvaltion edustajalla on yksi ääni. Komissiota edustavalla jäsenellä on sama määrä ääniä kuin jäsenvaltioiden edustajilla yhteensä. Viraston toiminnanjohtajalla ei ole äänioikeutta.”5.  Korvataan 6 artiklan d alakohta seuraavasti:” d) vastaa kaikista 2 artiklassa esitettyihin tehtäviin liittyvistä päätöksistä, jotka koskevat Galileo-turvallisuuskeskuksen käyttöä; komissiota on kuultava ennen tällaisten päätösten tekoa;”6.  Korvataan 6 artiklan g kohdassa sanat ”viimeistään 15 päivänä kesäkuuta” sanoilla ”viimeistään 1 päivänä heinäkuuta”;7.  Lisätään 6 artiklaan seuraava i kohta:”valvoo, että virasto suorittaa sille määrätyt tehtävät tässä asetuksessa vahvistetuin ehdoin ja tekee kaikki tässä suhteessa tarpeelliset päätökset.”8.  Korvataan 7 artiklan ensimmäinen kohta seuraavasti:”1. Virastoa johtaa toiminnanjohtaja hallintoneuvoston alaisuudessa niiden suuntaviivojen mukaisesti, jotka komissio sille antaa.”9.  Korvataan 7 artiklan 2 kohdan viimeinen alakohta seuraavasti:”Toiminnanjohtajan toimikausi on neljä vuotta. Se voidaan uudistaa kerran toiseksi neljän vuoden jaksoksi.”10.  Korvataan 8 artiklan g kohta seuraavasti:”g) määrittelee viraston organisaatiorakenteen ja toimittaa sen hallintoneuvoston hyväksyttäväksi;”11.  Poistetaan 9 artikla.12.  Korvataan 10 artikla seuraavasti:”10 artiklaEurooppalaisten GNSS-järjestelmien turvajärjestelyjen hyväksyntäkomitea1. Virastoon perustetaan tämän artiklan nojalla eurooppalaisten GNSS-järjestelmien turvajärjestelyjen hyväksyntää varten komitea, jonka tehtävänä on huolehtia 2 artiklan a kohdan i alakohdassa virastolle uskotusta hyväksyntätoiminnasta. Komitea on järjestelmien turvajärjestelyjen hyväksynnästä vastaava viranomainen.2. Järjestelmien turvajärjestelyjen hyväksynnässä validoidaan järjestelmien turvajärjestelyjen yhdenmukaisuus asetuksen (EY) N:o 683/2008 13 artiklassa mainittujen turvallisuusvaatimusten kanssa ja sallitaan siten järjestelmien käyttö näitä vaatimuksia noudattaen. Vaatimuksissa edellytetään virallisia validointi- eli hyväksyntäpäätöksiä.Komitean toimet rajoittuvat tiukasti edellä määriteltyihin hyväksyntätoimiin, eivätkä ne voi korvata asetuksen (EY) N:o 683/2008 13 artiklalla komissiolle uskottuja toimia.3. Komiteaan nimetään hyväksyntätoiminnan tunnustettujen asiantuntijoiden joukosta edustaja kustakin jäsenvaltiosta ja komissiosta. Neuvoston pääsihteerin ja yhteisen ulko- ja turvallisuuspolitiikan korkean edustajan edustaja ja ESA:n edustaja osallistuvat komitean kokouksiin tarkkailijoina.4. Tehtäviään suorittaessaan komitea noudattaa seuraavia periaatteita:– tehtävät suoritetaan kollektiivisesti pyrkien konsensukseen ja ottaen mukaan kaikki tahot, joita turvallisuus koskee;– otetaan käyttöön jatkuva seuranta, jotta voidaan parhaalla mahdollisella tavalla hallinnoida suurta määrää yksittäisiä hyväksyttäviä päätöksiä;– hyväksyntätoimet uskotaan alan ammattilaisille, jotka ovat asianmukaisesti pätevöityneet monimutkaisten järjestelmien hyväksyntään ja vaativien turvallisuusselvitysten tekoon;– hyväksyntämenettelyissä sovitetaan yhteen riippumattomuuden vaatimus ja asianmukaisen koordinoinnin tarve niin ohjelmien hallinnoijien suhteen kuin niiden tahojen suhteen, jotka vastaavat turvajärjestelyjä koskevien määräysten soveltamisesta.5. Komitean puheenjohtajana toimii komission edustaja. Komitea vahvistaa työjärjestyksensä.6. Komitealla on oltava kaikki tarvittavat resurssit tehtävien suorittamiseen. Tehtäviä ovat asioiden tutkinta, turvamenettelyjen käynnistys ja niiden soveltamisen seuranta, järjestelmien turvallisuustarkastukset, päätösten valmistelu ja sihteeristöpalvelujen tarjoaminen. Toimet koordinoidaan komission, neuvoston pääsihteeristön / korkean edustajan, ESA:n ja jäsenvaltioiden kanssa.7. Komitea tekee päätöksensä Euroopan yhteisön perustamissopimuksen 205 artiklan 2 kohdassa määrätyllä enemmistöllä. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Komitean puheenjohtaja ei osallistu äänestykseen.Komissio ilmoittaa tarvittaessa asetuksen (EY) N:o 683/2008 19 artiklalla perustetulle Euroopan GNSS-ohjelmakomitealle, miten komitean päätökset vaikuttavat ohjelmien toteutukseen.8. Jos komitean päätökset saattavat vaikuttaa Euroopan unionin tai sen jäsenvaltioiden turvallisuuteen, sovelletaan Euroopan unionin turvallisuuteen vaikuttavista eurooppalaisen satelliittinavigointijärjestelmän toiminnan näkökohdista 12 päivänä heinäkuuta 2004 hyväksytyssä neuvoston yhteisessä toiminnassa 2004/552/YUTP[7] vahvistettuja menettelyjä.9. Jäsenvaltioiden on:-  toimitettava komitealle kaikki tarvittavat asiakirjat;-  sallittava komitean valtuuttaman henkilökunnan pääsy kaikille alueellaan sijaitseville laitosalueille, jotka liittyvät järjestelmien turvajärjestelyihin;-  vastattava paikallisella tasolla alueellaan sijaitsevien eurooppalaisten GNSS-järjestelmien turvajärjestelyjen hyväksyntään kuuluvien laitosalueiden turvajärjestelyjen hyväksynnästä; tehtävä tässä asiassa yhteistyötä komitean kanssa.”-  Korvataan 11 artiklan 2 kohta seuraavasti:”2) Viraston menoihin kuuluvat henkilöstö-, hallinto- ja infrastruktuurimenot, toimintakustannukset sekä menot, jotka liittyvät eurooppalaisten GNSS-järjestelmien turvajärjestelyjen hyväksyntäkomitean toimintaan sekä sopimuksiin ja sitoumuksiin, joita virasto tekee sille uskottujen tehtävien suorittamiseksi.”.13.  Poistetaan 22 artikla.14.  Sana ”viranomainen” korvataan sanalla ”virasto” kaikissa artikloissa, joissa se esiintyy.2 artiklaVoimaantuloTämä asetus tulee voimaan [kahdentenakymmenentenä] päivänä sen päivän jälkeen, jona se julkaistaan Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies PuheenjohtajaSÄÄDÖKSEEN LIITTYVÄ RAHOITUSSELVITYS1. EHDOTUKSEN NIMI:Ehdotus Euroopan parlamentin ja neuvoston asetukseksi eurooppalaisten satelliittinavigointiohjelmien hallintorakenteista annetun asetuksen (EY) N:o 1321/2004 muuttamisesta.2. LUOKITTELU TOIMINTOPERUSTEISESSA JOHTAMIS- JA BUDJETOINTIJÄRJESTELMÄSSÄToimintalohko(t) sekä toiminto/toiminnot: Energia ja liikenneLuku 06 02: Maa-, lento- ja meriliikennepolitiikkaEurooppalaiset satelliittinavigointiohjelmat (Galileo ja EGNOS)3. BUDJETTIKOHDAT3.1. Budjettikohdat (toimintamäärärahat sekä niihin liittyvät teknisen ja hallinnollisen avun määrärahat (entiset BA-budjettikohdat)) ja budjettinimikkeet:06 02 09 01 Galileon valvontaviranomainen – Tuki osastoille 1 ja 206 02 09 02 Galileon valvontaviranomainen – Tuki osastolle 33.2. Toiminnan ja sen rahoitusvaikutusten kesto:GNSS-järjestelmän eurooppalainen valvontaviranomainen on sääntelyviraston tyyppinen rajoitetuksi ajanjaksoksi perustettu Euroopan yhteisön virasto.3.3. Budjettitiedot:Budjettikohta | Menolaji | Uusi | EFTA osallistuu | Ehdokasmaat osallistuvat | Rahoitusnäkymien otsake |06020901 | Ei-pakoll. | JM | EI | KYLLÄ[8] | EI | N:o 1.a |06020902 | Ei-pakoll. | JM | EI | KYLLÄ | EI | N:o 1.a |4. YHTEENVETO RESURSSEISTA4.1. Taloudelliset resurssit4.1.1. Yhteenveto maksusitoumusmäärärahoista (MSM) ja maksumäärärahoista (MM)miljoonaa euroa (kolmen desimaalin tarkkuudella)Menolaji | Kohdan nro | 2009 | 2010 | 2011 | 2012 | 2013 | n+5 ja myöh. | Yht. |Toimintamenot[9] |Maksusitoumusmäärärahat (MSM) | 8.1. | a | 7,800[10] | 7,890 | 8,200 | 9,600 | 11,500 |Maksumäärärahat (MM) | b | 7,800 | 7,890 | 8,200 | 9,600 | 11,500 |Viitemäärään sisältyvät hallintomenot[11] |Tekninen ja hallinnollinen apu (EI-JM) | 8.2.4. | c |VIITEMÄÄRÄ YHTEENSÄ |Maksusitoumusmäärärahat | a+c | 7,800[12] | 7,890 | 8,200 | 9,600 | 11,500 |Maksumäärärahat | b+c | 7,800 | 7,890 | 8,200 | 9,600 | 11500 |Hallintomenot, jotka eivät sisälly viitemäärään[13] |Henkilöstömenot ja niihin liittyvät menot (EI-JM) | 8.2.5. | d | 0,122 | 0,122 | 0,122 | 0,122 | 0,122 |Viitemäärään sisältymättömät hallintomenot lukuun ottamatta henkilöstömenoja ja niihin liittyviä menoja (EI-JM) | 8.2.6. | e |Toimenpiteen alustavat rahoituskustannukset yhteensä |MSM YHTEENSÄ henkilöstökustannukset mukaan luettuina | a+c+d+e | 7,922 | 8,012 | 8,322 | 9,722 | 11,622 |MM YHTEENSÄ henkilöstökustannukset mukaan luettuina | b+c+d+e | 7,922 | 8,012 | 8,322 | 9,722 | 11,622 |Tiedot yhteisrahoituksestaJos ehdotukseen liittyy jäsenvaltioilta tai muilta tahoilta (jotka on ilmoitettava) saatavaa osarahoitusta, seuraavassa taulukossa ilmoitetaan kyseisen osarahoituksen arvioitu määrä (rivejä voidaan lisätä, jos rahoitusta saadaan useilta tahoilta):miljoonaa euroa (kolmen desimaalin tarkkuudella)Rahoitukseen osallistuva taho | Vuosi n | n + 1 | n + 2 | n + 3 | n + 4 | n+5 ja myöh. | Yht. |…………………… | f |MSM YHTEENSÄ yhteisrahoitus mukaan luettuna | a+c+d+e+f |4.1.2. Yhteensopivuus rahoitussuunnitelman kanssa( Ehdotus on nykyisen rahoitussuunnitelman mukainen.( Ehdotus edellyttää kyseeseen tulevan rahoitusnäkymien otsakkeen rahoitussuunnitelman muuttamista.( Ehdotus voi edellyttää toimielinten sopimuksen[14] määräysten soveltamista (ts. joustovälineen käyttöä tai rahoitusnäkymien tarkistamista).4.1.3. Vaikutukset tuloihin( Ehdotuksella ei ole vaikutuksia tuloihin.( Ehdotuksella on seuraavat vaikutukset tuloihin:miljoonaa euroa (yhden desimaalin tarkkuudella)Ennen toteutusta [vuosi n - 1] | Toteutuksen jälkeen |Henkilöstön määrä yhteensä | 1 | 1 | 1 | 1 | 1 |5. OMINAISPIIRTEET JA TAVOITTEET5.1. Tarve, johon ehdotuksella vastataan lyhyellä tai pitkällä aikavälilläAsetusta (EY) N:o 1321/2004 on muutettava eksplisiittisesti ja nopeasti seuraavista syistä:15.  Nykyinen tilanne, jossa on yhtä aikaa voimassa kaksi keskenään osittain ristiriitaista säädöstä – asetus (EY) N:o 1321/2004 ja asetus (EY) N:o 683/2008 – ei ole oikeudellisista syistä tyydyttävä. Tästä tilanteesta johtuva epävarmuus ja epäselvyys on korjattava mahdollisimman nopeasti, ja asetuksen (EY) N:o 1321/2004 säännökset on saatettava asetuksen (EY) N:o 683/2008 säännösten mukaisiksi. Kyseessä on ohjelmien oikeuskehyksen uskottavuus erityisesti kolmansien osapuolten kannalta.16.  Asetuksessa (EY) N:o 683/2008 säädetään, että komissio hallinnoi kaikkia järjestelmien turvallisuuteen liittyviä asioita, mutta valvontaviranomaiselle annetaan kuitenkin tehtäväksi huolehtia turvajärjestelyjen hyväksynnästä. Valvontaviranomaisen tarkka asema turvajärjestelyjen ja hyväksyntämenettelyjen suhteen on selkeytettävä nopeasti.17.  Ohjelmien hyvä julkinen hallinnointi on varmistettava. Asetuksessa (EY) N:o 683/2008 ei kuitenkaan kosketa lainkaan valvontaviranomaisen omiin elimiin, joissa komissiolla on edelleen hyvin vähän valtaa. Jotta voidaan taata, että valvontaviranomainen jatkossa ottaa huomioon komission aseman ohjelmien hallinnoijana ja toimii komission esittämien suuntaviivojen mukaisesti, on edellä mainittu tilanne korjattava.Euroopan parlamentti ja neuvosto kehottavat asetuksen (EY) N:o 683/2008 johdanto-osan 17 kappaleessa komissiota antamaan ehdotuksen, jotta neuvoston asetuksessa (EY) N:o 1321/2004 säädetyt ohjelmien hallintorakenteet sovitettaisiin virallisesti yhteen komission ja valvontaviranomaisen uuden aseman kanssa.5.2. Yhteisön osallistumisesta saatava lisäarvo, ehdotuksen johdonmukaisuus muiden rahoitusvälineiden kanssa sekä mahdolliset synergiaedutKuten asetuksen (EY) N:o 683/2008 johdanto-osan 33 kappaleessa todetaan, ei satelliittinavigointijärjestelmiä voi toteuttaa tyydyttävästi jäsenvaltioiden voimin, sillä tällainen tavoite ylittää yksinään toimivan jäsenvaltion taloudelliset ja tekniset mahdollisuudet. Yhteisön tason toiminta sopii paremmin eurooppalaisten GNSS-ohjelmien (Galileon ja EGNOSin) toteuttamiseen.Edellä 5.1 kohdassa esitetyistä syistä ehdotus sopii yhteen asetuksen (EY) N:o 683/2008 kanssa, joka on eurooppalaisten GNSS-ohjelmien perussäädös ja jossa säädetään esimerkiksi ohjelmien rahoituksesta ajanjaksolla 2008–2013.5.3. Ehdotuksen tavoitteet ja odotetut tulokset sekä näihin liittyvät indikaattorit toimintoperusteisessa johtamismallissaVirastolle osoitetaan tässä asetuksen muutoksessa seuraavat tavoitteet:-  turvajärjestelyjen hyväksyntä; virasto käynnistää turvamenettelyt ja valvoo niiden soveltamista sekä tekee eurooppalaisten GNSS-järjestelmien turvallisuustarkastuksia;-  virasto osallistuu eurooppalaisten GNSS-järjestelmien kaupallistamisen valmisteluun ja tekee sitä varten tarvittavan markkina-analyysin;-  virasto hyödyntää Galileo-turvallisuuskeskusta, joka on perustettu Euroopan parlamentin ja neuvoston asetuksen (EY) N:o 683/2008 13 artiklan nojalla tehtyjen päätösten ja yhteisen toiminnan 2004/552/YUTP nojalla annettujen ohjeiden mukaisesti.Rahoitussuunnitelmaan oli nimenomaisesti otettu tavoitteet 1 ja 2, koska ne olivat jo osa virastolle asetuksen (EY) N:o 1321/2004, sellaisena kuin se on muutettuna asetuksella (EY) N:o 1942/2006, nojalla uskottuja tehtäviä. Tässä käsitellyssä tarkistuksessa täsmennetään kolmas tehtävä: turvallisuuskeskuksen hyödyntäminen, mikä vaikuttaa voimakkaasti viraston henkilöstön määrään ja siten budjetin suunnitteluun erityisesti kahden viimeisen vuoden aikana (turvallisuuskeskuksen toimien käynnistys).5.4. Toteutustapa (alustava)( Keskitetty hallinnointi( komissio hallinnoi suoraan( hallinnointivastuu siirretään( toimeenpanovirastoille( varainhoitoasetuksen 185 artiklassa tarkoitetuille yhteisöjen perustamille elimille( kansallisille julkisoikeudellisille yhteisöille tai julkisen palvelun tehtäviä suorittaville yhteisöille( Yhteistyössä toteutettava tai hajautettu hallinnointi( jäsenvaltioiden kanssa( kolmansien maiden kanssa( Hallinnointi yhteistyössä kansainvälisten järjestöjen kanssa (tarkennettava)Huomautukset:6. SEURANTA JA ARVIOINTI6.1. SeurantamenettelyViraston tilit toimitetaan tilintarkastustuomioistuimen hyväksyttäviksi, ja niihin sovelletaan vastuuvapausmenettelyä. Komissio sisäisen tarkastuksen yksikkö on viraston sisäinen auditoija.6.2. Arviointi6.2.1. EnnakkoarviointiEnnakkoarviointi on tehty, kun virasto perustettiin vuonna 2004.6.2.2. Väli-/jälkiarviointien perusteella toteutetut toimenpiteet (aikaisemmat kokemukset vastaavasta toiminnasta)Tällä virastoa koskevan asetuksen muutoksella on tarkoituksena ottaa huomioon kokemukset, jotka on saatu viraston hallinnosta sekä sen merkityksestä ja asemasta eurooppalaisissa satelliittinavigointiohjelmissa.Muutos on osa yleisempää eurooppalaisten satelliittinavigointiohjelmien hallinnon arviointia, jonka tuloksena annettiin asetus (EY) N:o 683/2008.6.2.3. Tulevaa arviointia koskevat määräykset ja arviointien suorittamisvälit7. Petosten torjuntatoimetPetostentorjuntavirasto valvoo tätä virastoa.8. YKSITYISKOHTAINEN ERITTELY TARVITTAVISTA RESURSSEISTA8.1. Ehdotuksen tavoitteet ja niihin liittyvät rahoituskustannuksetMaksusitoumusmäärärahoina, milj. euroa (kolmen desimaalin tarkkuudella)Turvajärjestelyjen hyväksyntä | 9 | 13 | 14 | 15 | 15 |Väliaikaiset toimihenkilöt | 5 | 9 | 10 | 10 | 10 |Sopimussuhteiset toimihenkilöt / kansalliset asiantuntijat | 4 | 4 | 4 | 5 | 5 |Osallistuminen kaupallistamisen valmisteluun | 9 | 9 | 9 | 9 | 9 |Väliaikaiset toimihenkilöt | 5 | 5 | 5 | 5 | 5 |Sopimussuhteiset toimihenkilöt / kansalliset asiantuntijat | 4 | 4 | 4 | 4 | 4 |Galileo-turvallisuuskeskuksen hyödyntäminen | 0 | 0 | 0 | 8 | 13 |Väliaikaiset toimihenkilöt | 0 | 0 | 0 | 8 | 13 |Sopimussuhteiset toimihenkilöt / kansalliset asiantuntijat | 0 | 0 | 0 | 0 | 0 |Tuki ja hallinto | 17 | 18 | 19 | 19 | 19 |Väliaikaiset toimihenkilöt | 13 | 14 | 14 | 14 | 14 |Sopimussuhteiset toimihenkilöt / kansalliset asiantuntijat | 4 | 4 | 5 | 5 | 5 |Yhteensä | 35 | 40 | 42 | 51 | 56 |Väliaikaiset toimihenkilöt | 23 | 28 | 29 | 37 | 42 |Sopimussuhteiset toimihenkilöt / kansalliset asiantuntijat | 12 | 12 | 13 | 14 | 14 |8.2. Hallintomenot8.2.1. Henkilöstön määrä ja jakautuminenLaji | Toiminnan hallinnointiin tarvittava nykyinen ja/tai uusi henkilöstö (toimien ja/tai virkojen määrä kokoaikaiseksi muutettuna) |Vuosi n | [Vuosi n + 1] | [Vuosi n + 2] | [Vuosi n + 3] | [Vuosi n + 4] | [Vuosi n + 5] |Virkamiehet tai väliaikaiset toimihenkilöt[17] (XX 01 01) | A*/AD |B*, C*/AST |Momentilta XX 01 02 rahoitettava henkilöstö[18] |Momenteilta XX 01 04/05 rahoitettava muu henkilöstö[19] |YHTEENSÄ |8.2.2. Toimeen liittyvien tehtävien kuvausEurooppalaisella GNSS:n valvontaviranomaisella on seuraavat tehtävät:18.  Eurooppalaisten GNSS-ohjelmien turvajärjestelyihin liittyen se huolehtii19.  i) turvajärjestelyjen hyväksymisestä; se käynnistää tätä varten turvamenettelyt ja seuraa niiden soveltamista sekä tekee eurooppalaisten GNSS-järjestelmien turvallisuustarkastuksia;20.  ii) Galileo-turvallisuuskeskuksen toiminnasta ottaen huomioon sekä asetuksen (EY) N:o 683/2008 13 artiklan mukaisesti tehdyt päätökset että yhteisen toiminnan 2004/552/YUTP nojalla annetut ohjeet;21.  virasto osallistuu eurooppalaisten GNSS-järjestelmien kaupallistamisen valmisteluun ja tekee myös tarvittavan markkina-analyysin;22.  virasto suorittaa myös muita tehtäviä, jotka komissio voi sille Euroopan yhteisöjen yleiseen talousarvioon sovellettavan varainhoitoasetuksen 54 artiklan 2 kohdan b alakohdan mukaisesti osoittaa, kun on kysymys eurooppalaisiin GNSS-ohjelmiin liittyvistä erityiskysymyksistä.8.2.3. Henkilöresurssien lähteet (henkilöstösääntöjen alainen henkilöstö)( Korvattavan tai jatkettavan ohjelman hallinnointiin osoitetut tämänhetkiset virat ja/tai toimet( Vuosistrategiaan ja alustavaan talousarvioesitykseen liittyvässä vuotta n koskevassa menettelyssä jo myönnetyt virat ja/tai toimet( Seuraavassa vuosistrategiaan ja alustavaan talousarvioesitykseen liittyvässä menettelyssä pyydettävät virat ja/tai toimet( Hallinnoinnista vastaavan henkilöstön nykyisten virkojen ja/tai toimien uudelleenjärjestely (henkilöstön sisäinen uudelleenjärjestely)( Vuodeksi n tarvittavat virat ja/tai toimet, jotka eivät sisälly vuosistrategiaan ja alustavaan talousarvioesitykseen liittyvään, kyseistä vuotta koskevaan menettelyyn8.2.4. Muut viitemäärään sisältyvät hallintomenot (XX 01 04/05 – hallintomenot )miljoonaa euroa (kolmen desimaalin tarkkuudella)Budjettikohta (numero ja nimi) | Vuosi n | Vuosi [n + 1] | Vuosi [n + 2] | Vuosi [n + 3] | Vuosi [n + 4] | Vuosi [n + 5] ja myöh. vuodet | YHT. |1. Tekninen ja hallinnollinen apu (henkilöstökust. mukaan luettuina) |Toimeenpanovirastot[20] |Muu tekninen ja hallinnollinen apu |– sisäinen |– ulkoinen |Tekninen ja hallinnollinen apu yhteensä |8.2.5. Henkilöstömenot ja niihin liittyvät menot, jotka eivät sisälly viitemääräänmiljoonaa euroa (kolmen desimaalin tarkkuudella)Laji | Vuosi n | Vuosi [n + 1] | Vuosi [n + 2] | Vuosi [n + 3] | Vuosi [n + 4] | Vuosi [n + 5] ja myöh. vuodet |Virkamiehet ja väliaikaiset toimihenkilöt (XX 01 01) | 0,122 | 0,122 | 0,122 | 0,122 | 0,122 |Momentilta XX 01 02 rahoitettava henkilöstö (ylim. toimihenkilöt, kansalliset asiantuntijat, sopimussuhteinen henkilöstö jne.) (budjettikohta ilmoitettava) |Henkilöstömenot ja niihin liittyvät menot yhteensä (EIVÄT sisälly viitemäärään) |Laskelma – virkamiehet ja väliaikaiset toimihenkilöt |Yksi kokopäiväinen virkamies tai väliaikainen toimihenkilö vastaamaan viraston valvonnasta. |Laskelma – momentilta XX 01 02 rahoitettava henkilöstö |8.2.6. Muut hallintomenot, jotka eivät sisälly viitemäärään miljoonaa euroa (kolmen desimaalin tarkkuudella) |Vuosi n | Vuosi [n + 1] | Vuosi [n + 2] | Vuosi [n + 3] | Vuosi [n + 4] | Vuosi [n + 5] ja myöh. vuodet | YHTEENSÄ |XX 01 02 11 01 – Virkamatkat |XX 01 02 11 02 – Konferenssit ja kokoukset |XX 01 02 11 03 – Komiteoiden kokoukset[21] |XX 01 02 11 04 – Selvitykset ja kuulemiset |XX 01 02 11 05 – Tietojärjestelmät |2. Muut hallintomenot yhteensä (XX 01 02 11) |3. Muut hallintomenojen kaltaiset menot (eritellään budjettikohdittain) |Hallintomenot yhteensä lukuun ottamatta henkilöstömenoja ja niihin liittyviä menoja (EIVÄT sisälly viitemäärään) |Laskelma – Muut hallintomenot, jotka eivät sisälly viitemäärään |[1] EUVL C... , s.[2] EUVL C... , s. .[3] EUVL C ... , s. .[4] EUVL L 246, 20.7.2004, s. 1.[5] EUVL L 367, 22.12.2006, s. 18.[6] EUVL L 196, 24.7.2008, s. 1.[7] EUVL L 246, 20.7.2004, s. 30.[8] Erityissopimuksen neuvottelut ovat meneillään.[9] Menot, jotka eivät kuulu kyseisen osaston xx lukuun xx 01.[10] Johon sisältyy 2 miljoonaa euroa varainhoitovuoden 2007 ylijäämästä tulevia käyttötarkoitukseensa sidottuja määrärahoja, mukaan luettuna 390 000 euron varaus osastoon 3.[11] Menot, jotka otetaan osaston xx momentille xx 01 04.[12] Johon sisältyy 2 miljoonaa euroa varainhoitovuoden 2007 ylijäämästä tulevia käyttötarkoitukseensa sidottuja määrärahoja, mukaan luettuna 390 000 euron varaus osastoon 3.[13] Menot, jotka otetaan lukuun xx 01 muille momenteille kuin xx 01 04 tai xx 01 05.[14] Katso toimielinten sopimuksen 19 ja 24 kohta.[15] Taulukkoon lisätään sarakkeita, jos toiminnan kesto ylittää kuusi vuotta.[16] Kuten kuvattu kohdassa 5.3.[17] Kyseisen henkilöstön kustannukset EIVÄT sisälly viitemäärään.[18] Kyseisen henkilöstön kustannukset EIVÄT sisälly viitemäärään.[19] Kyseisen henkilöstön kustannukset sisältyvät viitemäärään.[20] Tässä olisi viitattava asianomaisia toimeenpanovirastoja koskeviin rahoitusselvityksiin.[21] Ilmoitetaan, millaisesta komiteasta on kysymys ja mihin ryhmään se kuuluu.